Diari Oficial de la Generalitat Valenciana


Sumari del DOGV 4117, del 30-10-2001 (2001/10979)

ACORD de 31 de maig de 2001, de la Comissió Territorial d'Urbanisme de València, relatiu a l'homologació i el pla parcial Sector 3-A, Cumbres de València 2, del municipi de Moixent.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4117

Data del DOGV
:   30-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10781


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Moixent
    * pla d'urbanisme

ACORD de 31 de maig de 2001, de la Comissió Territorial d'Urbanisme de València, relatiu a l'homologació i el pla parcial Sector 3-A, Cumbres de València 2, del municipi de Moixent. [2001/X10155]
  
Vist l'expedient remés per l'Ajuntament de Moixent, referit a l'homologació i el pla parcial Sector 3-A, Cumbres de València 2, s'informa el següent:
  
Antecedents de fet
  
Primer. El projecte es va sotmetre a informació pública mitjançant Acord del ple de l'Ajuntament en la sessió del dia 27 de gener de 2000. Va ser aprovat provisionalment per Acord de Plenari de l'Ajuntament de Moixent de data 26 de juliol de 2000.
  
El 31 de gener de 2001, la Comissió territorial d'Urbanisme de València va acordar suspendre el present projecte mentre no s'esmenaren les deficiències consistents a definir inequívocament el sòl dotacional públic que forma part de la xarxa estructural i la seua connexió amb la resta de les infraestructures, que es complisquen les condicions objectives exigides en la memòria del pla, es justifique la delimitació del sector en el costat est, s'establisquen les condicions de connexió i urbanització de les unitats d'execució i s'aporte un pla de secció longitudinal dels vials projectats.
  
El 20 de març de 2001 té entrada nou projecte d'homologació pel qual s'esmenen les deficiències.
  
El dia 31 de maig de 2001 es rep el certificat de l'aprovació provisional pel ple municipal de data 30 de maig de 2001 de la modificació núm. 3 del PGOU, basada en l'homologació modificativa presentada per al Sector 3-A, Cumbres de València 2.
  
Segon. El projecte consta d'homologació, pla parcial i avantprojecte d'urbanització, amb els corresponents memòria, plans d'informació i d'ordenació.
  
Tercer. L'objecte del projecte és l'homologació i l'ordenació detallada del Sector 3-A, de sòl urbanitzable no programat, Cumbres de València 2, i s'adjuntarà el Programa per al Desenvolupament de l'Actuació Integrada, Unitat d'Execució 1.
  
Quart. Durant la tramitació de l'expedient s'han sol·licitat els informes següents:
  
Conselleria d'Obres Públiques, Urbanisme i Transports, Divisió de Carreteres, rebut amb data 27 de novembre de 2000 en sentit favorable, sempre que la intersecció en T proposada siga finançada i executada a càrrec del sector.
  
Diputació de València, Àrea de Carreteres, rebut amb data 25 de maig de 2001, que està d'acord amb l'accés previst encara que haurà de complir tota la normativa tècnica i que és a càrrec del sector.
  
Cinqué. Moixent té el PG aprovat definitivament per la Comissió Territorial d'Urbanisme amb data 30 de setembre de 1997.
  
Amb data 24 de juliol de 2000 s'emet l'informe previ per part del director general d'Urbanisme amb una sèrie d'observacions que han de ser esmenades.
  
Fonaments de dret
  
Primer. La tramitació ha sigut correcta, de conformitat amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valènciana, Reguladora de l'Activitat Urbanística (LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon. Quant a l'homologació presentada cal assenyalar que es pretén subdividir un sector de sòl urbanitzable denominat Sector 3, Cumbres de València 2, en dos sectors denominats sector 3-A i sector 3-B, i s'adjunta el pla parcial corresponent al sector 3-A per a la seua aprovació conjunta. Es justifica en la necessitat de reduir l'àmbit del sector, predeterminat en el Pla General, atés que la superfície d'aquest és de 710.000 m2, i que resulta difícilment gestionable, i s'opta per la partició en dos subsectors de 300.400 m2 (A) i 409.600 m2 (B), respectivament.
  
Quant al document presentat, i d'acord amb la Instrucció de Planejament 1/1996, de 23 de gener, d'homologació de plans d'urbanisme, aprovada per Ordre de 29 de març de 1996, cal fer les consideracions següents:
  
- Es defineix el sòl dotacional públic que forma part de la xarxa estructural i s'ha presentat la cartografia de la xarxa primària d'infraestructures i dotacions públiques i les seues condicions de connexió amb la xarxa exterior.
  
- S'han de complir les condicions objectives que possibiliten la incorporació al context global del sòl urbanitzable, exigides en la memòria justificativa del Pla General, i que per a aquest Sector P-2 són: conversió de l'actual accés des de la carretera de Navalón, que passa d'intersecció en T a rotonda, depòsit d'aigua i EDAR. Les condicions de connexió del Sector 3-A estan establides en les fitxes de gestió, en les quals s'estableix que l'execució de l'EDAR s'ha de realitzar en el dit sector sense perjuí de la necessitat de la seua ampliació amb el desenvolupament del sector 3-B. El depòsit d'aigua potable per al proveïment d'aquests dos sectors s'executarà pel sector 3-A. En relació amb la connexió en T amb la carretera de Navalón, consta en la documentació aportada la solució de l'accés i té l'informe favorable emés per la Divisió de Carreteres de la Conselleria d'Obres Públiques, Urbanisme i Transports.
  
- De la planimetria presentada s'observa una modificació de la delimitació en el costat est que està obligada per les corbes de nivell.
  
- El PGOU, en la memòria justificativa, estableix que el sòl urbanitzable no ordenat detalladament s'inclou en àrees de repartiment a què s'adscriuen dotacions públiques estructurals, alienes als sectors, necessàries perquè l'aprofitament tipus siga semblant, i s'estableix en 0,1438 m2/m2 per a tots aquests. Així doncs, per al Sector Cumbres de València 2, s'adscriu una superfície de dotació pública estructural de 30.357 m2, que ha sigut determinada en una part del parc de Sant Cristòfol.
  
Tercer. Respecte de l'ordenació detallada cal fer les observacions següents:
  
1. Es pretén l'ordenació detallada del Sector 3-A del sòl urbanitzable del PGOU de Moixent que es delimita en el projecte d'homologació, i que té una superfície de 300.400 m2. El PGOU estableix com a ús global el residencial/terciari. El present PP estableix com a ús dominant el residencial en qualsevol de les seues tipologies, com a ús compatible, qualsevol altre excepte els incompatibles. Tipologia d'habitatge unifamiliar en qualsevol de les seues modalitats, aïllat en parcel·la, apariat o adossat.
  
2. Es delimiten quatre unitats d'execució dins del Sector 3-A, i s'exigeix que el desenvolupament de les unitats quede condicionat a la programació i urbanització de l'anterior, de tal forma que és obligatori que l'inici del desenvolupament del sector comence per la UE 1, seguisca per la UE 2, continue per la UE 3 i finalitze per la UE 4.
  
3. El compliment de les determinacions legals i de planejament de rang superior es resumeixen en el quadre següent:
  
 Planejament superior Ord. detallada
  
Classe de sòl Urbanitzable Urbanitzable
  
Uso global Residencial/terciari Residencial
  
Àmbit sector 300.400 m2 300.400 m2
  
Dimensió mínima
  
Aprofitament 0,1438 m2/m2 0,1438 m2/m2
  
Edificable privat 45.060 m2
  
Quantitat de plantes 2 2
  
4. Respecte de les determinacions establides en l'article 22 de la Llei Reguladora de l'Activitat Urbanística es conclou el següent:
  
 LRAU Pla Parcial Compleix
  
Edificabilitat 1 m2/m2 0,15 m2/m2 Sí
  
Densitat 8 htge./h. 8 htge./h. Sí
  
Nre. Habitatges 240 240 Sí
  
Z. verda pública 7.510 m2 7.650,31 m2 Sí
  
Dotació pública 9.012 m2 23.781,62 m2 Sí
  
Viari 45.060 m2 45.568,07 m2 Sí
  
Aparcaments 240 par. priv.+ 240 par. priv.+
  
 1 ap/10 htge. Illa 1 ap/10 htge. Illa Sí
  
D'acord amb el quadre anterior s'observa la compatibilitat de la determinacions del pla parcial amb la legislació urbanística.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre informe resolutori sobre modificacions de planejament general i homologacions de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valènciana.
  
A la vista de tot el que s'ha exposat anteriorment, la Comissió Territorial d'Urbanisme i Ordenació Territorial, en sessió del 31 de maig de 2001, acorda:
  
Aprovar definitivament l'homologació i el pla parcial Sector 3-A, Cumbres de València 2, i s'hauran de complir les condicions establides per la Diputació Provincial i la COPUT referents a l'accés, indicades en el present informe.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valènciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que s'hi puga exercir qualsevol altre recurs que s'estime oportú.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.